Lørdagens dårlige kamp blev for Aalborg Håndbold vekslet til en storsejr over KIF Kolding København i kampen om tredjepladsen i Santander Final4 stævnet i Gigantium.

33-23 lød slutresultatet i Gigantium. Dermed fik Aalborg Håndbold søndag både oprejsning for lørdagens dårlige kamp mod Skjern og bronzemedaljer om halsen i Final4-stævnet. Aalborg Håndbold fører fortsat 888ligaen og her tager man allerede onsdag hjemme mod Bjerringbro-Silkeborg som er det ene af finaleholdene i Final4-stævnet.